Държавен вестник, бр. 70, 2018 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  70
(2) Наличието на умисъл или небрежност 
на доставчик на квалифицирани удостовери-
телни услуги се презюмира до доказване на 
противното от страна на доставчика.
(3) Наличието на умисъл или небрежност 
при доставчик на неквалифицирани удосто-
верителни услуги се доказва от засегнатото 
лице, подало иск във връзка с нанесени вреди.
(4) Недействителни са уговорките, с които 
се изключва или ограничава отговорността 
на доставчика на удостоверителни услуги за 
умисъл или небрежност.
Г л а в а  в т о р а
УСЛОВИЯ И РЕД ЗА СКЛЮЧВАНЕ И 
ПОДНОВЯВАНЕ НА ЗАСТРАХОВАТЕЛНИЯ 
ДОГОВОР
Чл. 4. (1) Договорът за застраховка се 
сключва със застраховател, получил лиценз 
за извършване на застрахователна дейност.
(2) Договорът за застраховка не може да 
съдържа клаузи, които изключват или огра-
ничават правата на потребителя на удосто-
верителни услуги.
Чл. 5. Договорът за застраховка се сключ-
ва за срок не по-кратък от една година и се 
подновява или се сключва за нов срок не 
по-късно от датата на изтичането му.
Г л а в а  т р е т а
ПРЕКРАТЯВАНЕ НА ДЕЙНОСТТА НА 
ДОСТАВЧИЦИТЕ НА КВАЛИФИЦИРАНИ 
УДОСТОВЕРИТЕЛНИ УСЛУГИ
Чл. 6. (1) Доставчикът на квалифицирани 
удостоверителни услуги изготвя, актуализира и 
спазва план за осигуряване на непрекъснатост 
на обслужването в случай на прекратяване 
на дейността си съгласно чл. 24, параграф 2, 
буква „и“ от Регламент (ЕС) № 910/2014.
(2) Планът по ал. 1 се предоставя на 
Комисията за регулиране на съобщенията, 
наричана по-нататък „Комисията“, от дос-
тавчика на удостоверителни услуги заедно с 
уведомлението за намерението за започване 
на дейност по предоставяне на квалифицирани 
удостоверителни услуги.
(3) Планът по ал. 1 следва да е одобрен 
от акредитиран орган за оценяване на съот-
ветствието съгласно чл. 3, т. 18 от Регламент 
(ЕС) № 910/2014 при извършване на одит за 
оценяване на съответствието.
(4) Доставчикът на квалифицирани удос-
товерителни услуги е длъжен да уведоми в 
7-дневен срок Комисията за всяка промяна 
в плана по ал. 1.
(5) Планът по ал. 1 обхваща сценарии 
за прекратяване на цялостната дейност на 
доставчика или на отделни квалифицирани 
удостоверителни услуги, предоставяни от него. 
Планът съдържа най-малко следните сценарии:
1. прехвърляне на цялостната дейност на 
доставчика на друг доставчик на квалифици-
рани удостоверителни услуги;
2. прекратяване на цялостната дейност на 
доставчика на квалифицирани удостоверител-
ни услуги без прехвърляне на дейност към 
друг доставчик на квалифицирани удостове-
рителни услуги;
3. прекратяване на цялостната дейност на 
доставчика на квалифицирани удостоверител-
ни услуги поради обявяване в несъстоятелност 
на доставчика;
4. прекратяване на предоставянето на ква-
лифицирана удостоверителна услуга поради 
край на жизнения цикъл или изваждане от 
експлоатация на хардуерен и/или софтуерен 
елемент, използван за предоставянето на тази 
услуга от доставчика;
5. прекратяване на предоставянето на ква-
лифицирана удостоверителна услуга поради 
прехвърляне на услугата на друг доставчик 
на квалифицирани удостоверителни услуги;
6. отнемане на квалифицирания статут на 
доставчика на квалифицирани удостовери-
телни услуги;
7. отнемане на квалифицирания статут на 
една или повече квалифицирани удостовери-
телни услуги, предоставяни от доставчика;
8. прекратяване на дейността в случай на 
бедствие или на сериозни проблеми, които 
не позволяват задоволително възстановяване 
на засегната квалифицирана удостоверителна 
услуга.
(6) Планът по ал. 1 задължително съдържа и:
1. процедура за уведомяване на потребите-
лите на удостоверителни услуги, на договорни 
партньори и на други заинтересовани страни;
2. подробно описание на действията, които 
се предприемат при прекратяване на дейност-
та, сроковете за извършването им, както и 
лицата отговорни за изпълнението им;
3. процедура за предаване на съхраняваната 
информация по чл. 24, параграф 2, буква „з“ 
от Регламент (ЕС) № 910/2014;
4. процедура за преглед за актуалност, 
тестване и оценяване на плана.
Чл. 7. (1) Доставчик на квалифицирани 
удостоверителни услуги, който желае да 
прекрати планирано осъществяването на 
цялостната си дейност или на отделни квали-
фицирани удостоверителни услуги, е длъжен 
да уведоми Комисията и своите потребители 
за намерението си най-късно 4 месеца преди 
планираната дата на прекратяване.
(2) Доставчикът на квалифицирани удос-
товерителни услуги е длъжен да уведоми 
незабавно Комисията в случай на започване 
на производство по обявяването му в несъсто-
ятелност, производство по ликвидация, друго 
производство по прекратяване дейността на 
доставчика или друго непланирано прекратява-
не на квалифицирана удостоверителна услуга.
Чл. 8. Доставчик на квалифицирани удосто-
верителни услуги, който прекратява/прехвърля 
дейността си или преустановява предоставяне-